stanford-oval/wikipedia huggingface dataset:
אחמד א-שרע
כהונתו כנשיא סוריה > נשיא סוריה הזמני

ב-29 בינואר 2025 א-שרע מינה את עצמו רשמית לנשיא סוריה. בנאומו הראשון כנשיא, הודיע א-שרע כי יכנס "ועידת דיאלוג לאומי" ויפרסם "הצהרה חוקתית" שתשמש כמסמך חוקי לתקופת המעבר לאחר ביטול חוקת סוריה. עוד הצהיר כי יפעל "להביא לדין את הפושעים ששפכו דם סורי וביצעו מעשי טבח ופשעים".
ב-30 בינואר ביקר אמיר קטאר תמים בן חמד אאל ת'אני בדמשק, והיה לראש המדינה הראשון שביקר במדינה מאז נפילת משטר אסד. בביקורו דן בשיקום סוריה שלאחר המלחמה ובנושאים נוספים.
ב-2 בפברואר, יצאו א-שרע ושר החוץ אסעד א-שייבאני לריאד, בירת ערב הסעודית, בביקורו הרשמי הראשון מחוץ למדינה מאז נפילת משטר אסד. במהלך הביקור נפגש עם יורש העצר, מוחמד בן סלמאן. לאחר מכן המשיך א-שרע לג'דה, משם יצא למכה על מנת לקיים את טקס העומרה. ב-4 בפברואר ביקר א-שרע בטורקיה בביקורו השני בחו"ל ונפגש עם הנשיא, רג'פ טאיפ ארדואן.
ב-8 בפברואר ביקרה משלחת מהארגון למניעת הפצת נשק כימי (OPCW), בראשות המנכ"ל פרננדו אריאס, בדמשק כדי להיפגש עם א-שרע בפעם הראשונה מאז הדחת אסד. אריאס הצהיר כי הביקור הוא "צעד ראשון לחידוש מערכת יחסים ישירה עם ה-OPCW".
ב-12 בפברואר ערך א-שרע שיחת טלפון עם נשיא רוסיה ולדימיר פוטין, שהייתה יצירת הקשר הראשונה בין מנהיג סוריה לנשיא רוסי מאז הדחת אסד. באותו יום נפגש א-שרע עם נציגי הקואליציה הלאומית של כוחות המהפכה והאופוזיציה הסורית ועם ועדת המשא ומתן הסורית, כולל נשיאיהם האדי אל-בחרה ובאדר ג'מוס. בהודעה רשמית נמסר כי שני הארגונים יפורקו תחת הממשל החדש.
ב-17 בפברואר יצא א-שרע לסיור רשמי ראשון בפרובינציות החוף לטקיה וטרטוס, שנחשבו בעבר למעוזיו של הנשיא המודח בשאר אל-אסד. ב-21 בפברואר נפגש א-שרע עם שגריר סין בדמשק, שי הונגוויי (אנ'). זו הייתה האינטראקציה הרשמית הראשונה בין שתי המדינות מאז הדחת אסד.
חיים אישיים

בינואר 2025 א-שרע הציג את אשתו, לטיפה א-דרובי (אנ'), והכחיש שמועות ברשתות החברתיות על כך שיש לו מספר בנות זוג. לזוג שלושה בנים לפי א-דרובי.
ראו גם

יחסי איראן–סוריה
אלמה בן זאב

| --- | --- |
אין תמונה חופשית
 לידה:  16 ביוני 1990 (בת 34)
 מדינה:  ישראל 
 תקופת הפעילות:  מ-2002
 בן זוג:  לב ברודינסקי
 פרסים והוקרה:  זוכת פרס האקדמיה הישראלית לטלוויזיה על משחקה בסדרה  "ראש גדול"
 פרופיל ב-IMDb
 
אלמה בן זאב (נולדה ב-16 ביוני 1992) היא שחקנית, מפיקה, תסריטאית ובמאית קולנוע ישראלית. זוכת פרס האקדמיה הישראלית לטלוויזיה על משחקה בסדרה "ראש גדול".
ביוגרפיה

בן זאב היא בתה של עורכת הקולנוע יעל פרלוב, אחייניתה של נעמי פרלוב ונכדתם של במאי הקולנוע וחתן פרס ישראל דוד פרלוב ושורדת השואה המפיקה מירה פרלוב. למדה במגמת תיאטרון בתיכון א' לאמנויות תל אביב בתל אביב, בקורס כתיבה יוצרת בבית הספר "מנשר לאמנות" בתל אביב ושלושה חודשי השתלמות למשחק בלונדון. את שירותה הצבאי עשתה בתיאטרון צה"ל. היא בוגרת סטודיו למשחק ניסן נתיב בתל אביב.
קריירת המשחק שלה התחילה ב-2002, כאשר שיחקה בסרט קצר "אסור שבת" במסגרת פרויקט "ילדים יוצרים סרטים" בערוץ הילדים. והפריצה הגדולה הייתה ב-2004 כשגילמה את מור ירון בסדרת הנוער "ראש גדול", במשך 3 עונות עד 2007, (וזכתה על משחקה בסדרה בפרס האקדמיה לטלוויזיה בקטגוריית "השחקנית הטובה ביותר בסדרת ילדים ונוער"). בשנת 2006 שיחקה בתפקיד אורח בסדרה "מעורב ירושלמי" (קשת, ערוץ 2). בנוסף היא שיחקה ב-2008 בסרט של אלון מיטלפונקט "בשידור חי" בתפקיד כריזמה.
בשנת 2015 החלה לשחק בסדרת הנעורים של ערוץ 10, "להתבגר" בתפקיד צהלה, אחותה הגדולה של נעמה (מור פולנוהר). בשנת 2016 שיחקה תפקיד אורח בסדרה הקומית "הרוסים" בערוץ 10, שיצר בעלה לב ברודינסקי לצד ארם רבינוביץ'.
בן זאב נשואה למדבב לב ברודינסקי והשניים הורים לבת. הם מתגוררים בכפר קיש.
הערות שוליים

↑  אורית מרלין־רוזנצוייג, אלמה בן זאב: "אני יודעת לשחק, אני יודעת להפיק, ועכשיו אני רוצה להיות הבמאית", באתר ynet, 9 באוגוסט 2022
מה שריצ'רד עשה

| --- | --- |

 בימוי:  לני אברמסון 
 הופק בידי:  אד גייני 
 תסריט:  Kevin Power, בפסקה זו רשומה אחת נוספת שטרם תורגמה 
 עריכה:  נייתן נוגנט 
 שחקנים ראשיים:  ג'ק ריינור לארס מיקלסן רושין מרפי Lorraine Pilkington 
 מוזיקה:  סטיבן רניקס 
 צילום:  David Grennan 
 מדינה:  אירלנד 
 שיטת הפצה:  וידאו על פי דרישה 
 הקרנת בכורה:  9 בספטמבר 2012 
 משך הקרנה:  87 דק' 
 שפת הסרט:  אנגלית 
 סוגה:  סרט דרמה 
 הכנסות באתר מוג'ו:   whatricharddid
 אתר רשמי
 דף הסרט ב־IMDb
 
מה שריצ'רד עשה (באנגלית: What Richard Did) הוא סרט דרמה אירי משנת 2012 בבימויו של לני אברמסון, המבוסס על הרומן "יום רע בבלאקרוק" מאת קווין פאוורס. הסרט מתמקד בריצ'רד קרלסן, נער בן 18, פופולרי ומצליח, הניצב בפני השלכות חמורות בעקבות מעשה של זעם בלתי צפוי. בתפקיד הראשי מככב ג'ק ריינור, לצד שחקנים נוספים כמו לארס מיקלסן ופיון וולטון. הסרט בוחן את השפעת האירוע על ריצ'רד, משפחתו וחבריו, תוך הצגת דילמות מוסריות ומורכבות חברתיות.
הסרט הוקרן בפסטיבל הסרטים הבינלאומי של טורונטו בשנת 2012 ובפסטיבל הסרטים של לונדון ובנוסף נבחר להקרנה בפסטיבל הסרטים טרייבקה בניו יורק באפריל 2013.
עלילה

ריצ'רד קרלסן הוא תלמיד תיכון מצליח, מנהיג חברתי ואהוב על כולם. במהלך הקיץ האחרון לפני תחילת הלימודים באוניברסיטה, הוא מתאהב בלארה, חברה בקבוצת החברים שלו. כאשר קנאה ותסכול מצטברים, ריצ'רד מוצא את עצמו מעורב בקטטה המובילה לתוצאות טראגיות. הסרט מתאר את ההתמודדות של ריצ'רד עם מעשיו, את השפעת האירוע על סביבתו הקרובה ואת השאלות המוסריות העולות בעקבות זאת.
צוות השחקנים

ג'ק ריינור – ריצ'רד קרלסן, נער פופולרי המתמודד עם השלכות מעשיו.
לארס מיקלסן – פיטר קרלסן, אביו של ריצ'רד.
פיון וולטון – קונור, חברו הקרוב של ריצ'רד.
גאווין דריה – קיליאן, חבר נוסף בקבוצה.
ביקורות

הסרט מה ריצ'רד עשה זכה לביקורות חיוביות מאוד ולשבחים על הבימוי המדויק של אברמסון וההופעה המרשימה של ג'ק ריינור בתפקיד הראשי. המבקרים ציינו את היכולת של הסרט לבחון נושאים מוסריים מורכבים בצורה מעמיקה ואמינה.
באתר Rotten Tomatoes הסרט מחזיק בדירוג אישור של 91% המבוסס על 33 ביקורות, עם דירוג ממוצע של 7.6/10. באתר Metacritic, הסרט קיבל ציון של 80 מתוך 100, בהתבסס על 13 ביקורות של מבקרים, מה שמעיד על "ביקורות חיוביות בדרך כלל".
פיטר בראדשו מהעיתון הגרדיאן תיאר את הסרט כמותחן איטי ומטריד. ומציין כי "אברמסון מציג כיצד דווקא המבוגרים הם אלו שמתעקשים לחמוק מאחריות. מה ריצ'רד עשה הוא דרמה סוחפת ואינטליגנטית, הממשיכה להדהד במחשבה שעות לאחר תום הכתוביות".
בישראל, הסרט הוקרן במסגרת שבוע הקולנוע האירי בסינמטקים, וזכה לתשומת לב בקרב חובבי הקולנוע.
הערות שוליים

↑  "What Richard Did is Tribeca-bound". RTÉ News. 6 במרץ 2013. נבדק ב-12 במרץ 2013. {{cite web}}:  (עזרה)
1 2  קולנוע - שבוע קולנוע אירי בסינמטקים, באתר www.habama.co.il
↑  "What Richard Did (2013)". Rotten Tomatoes. נבדק ב-16 ביולי 2016. {{cite web}}:  (עזרה)
↑  "What Richard Did". Metacritic. נבדק ב-16 ביולי 2016. {{cite web}}:  (עזרה)
↑  "What Richard Did – review". The Guardian. 10 בינואר 2013. נבדק ב-12 במרץ 2013. {{cite web}}:  (עזרה)
ג'ק ריינור

| --- | --- |

 לידה:  23 בינואר 1992 (בן 33) לונגמונט, ארצות הברית 
 מדינה:  ארצות הברית 
 תקופת הפעילות:  מ-2000 
 מקום לימודים:  Belvedere College  Bow Street 
 בת זוג:  מדליין מולקווין (2014-עד היום)
 http://www.jackreynor.com
 פרופיל ב-IMDb
 
ג'ק ריינור (באנגלית:  Jack Reynor; נולד ב-23 בינואר 1992) הוא שחקן קולנוע אירי יליד ארצות הברית. התפרסם בזכות תפקידו הראשי בסרט "מה עשה ריצ'רד" עליו זכה בפרס האקדמיה האירית ולאחר מכן שיחק בשובר הקופות "רובוטריקים 4: עידן ההכחדה".
ביוגרפיה

ריינור נולד בלונגמונט שבקולורדו, ארצות הברית, בנה של טרה א'וגריידי, פעילת זכויות אדם אירית. כאשר היה בן שנתיים עבר עם אימו להתגורר בכפר וולימונט שבמחוז וויקלוו, אירלנד. יש לו אח ואחות צעירים ממנו.
התעניינותו במשחק החלה כאשר הוא גילם נער מזבח בסרט "Country", בבימויו של קווין לידי, שיצא בשנת 1999. הוא עבר לדבלין בשנת 2004 כדי ללמוד ב"מכללת בלוודיר", שם הופיע על הבמה בהפקות תיאטרון רבות.
קריירה

ריינור פרץ לתודעה באירלנד בשנת 2012 בדרמה "מה עשה ריצ'רד" בתפקיד האתלט הצעיר ריצ'רד קרלסן עליו זכה בפרס האקדמיה האירית.
בשנת 2014 התגלה ריינור לראשונה לעולם ולהוליווד בסרט הפעולה של מייקל ביי "רובוטריקים 4: עידן ההכחדה", בסרט שיחק בתפקיד נהג המרוצים הצעיר שיין דייסון.
חיים אישיים

בשנת 2014 התארס לדוגמנית האירית מדליין מולקווין בטקס שנערך בהונג קונג. ריינור ואשתו מתגוררים לסירוגין בדטרויט (מישיגן) ובאירלנד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Country | ילד על המזבח |  |
| 2012 | Dollhouse | רובי |  |
| 2012 | מה שריצ'רד עשה | ריצ'רד קרלסן |  |
| 2013 | Cold | רורי |  |
| 2013 | הטעות הגדולה | ג'וש |  |
| 2014 | רובוטריקים 4: עידן ההכחדה | שיין ג'ייסון |  |
| 2014 | ארץ הזכוכית | ג'ון |  |
| 2015 | יציאה מלכותית | ג'ק הודג'ס |  |
| 2015 | מקבת' | מלקולם |  |
| 2016 | מועדון שנות ה-80 (אנ') | ברנדן לואלור |  |
| 2016 | אש חופשית | הארי |  |
| 2016 | הכתובים הסודיים | מייקל מק'נאלטי |  |
| 2017 | האיש עם לב הברזל | יאן קוביש |  |
| 2017 | דטרויט | דימנס |  |
| 2018 | קשר קטלני | ג'יימס "ג'ימי" סולינסקי |  |
| 2018 | המין החזק | ג'יימס ה' בוזארט |  |
| 2018 | מוגלי: אגדת הג'ונגל | אח זאב | דיבוב |
| 2019 | מידסומר | כריסטיאן היוז |  |
| 2019 | Bainne |   | סרט קצר; במאי ותסריטאי |
| 2021 | צ'רי | פיליס & קוק |  |
| 2023 | עיתונאית חוקרת | טובי |  |
| 2023 | פלורה ובנה | איאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Three Wise Women | קולין | סרט טלוויזיה של הולמרק |
| 2012 | Chasing Leprechauns | תומאס "טומי" ריילי | סרט טלוויזיה של הולמרק |
| 2017 | חלומות חשמליים | בריאן נורטון | פרק: "Impossible Planet" |
| 2018–2019 | Strange Angel | ג'ק פרסונס | תפקיד ראשי (2 עונות); 17 פרקים |
| 2021 | אהבה מודרנית | דיסלן | פרק: "Strangers on a (Dublin) Train" |
| 2022 | הפריפריאל | ברטון פישר | תפקיד ראשי; 8 פרקים |
| TBA | הזוג המושלם | תומאס ווינבורי | סדרת טלוויזיה של נטפליקס |
הדיוויזיה המוטסת ה-101

| --- | --- |

סמל היחידה, 'העיט הצורח'
 Rendezvous With Destiny   (פגישה עם הגורל)
 פרטים
 כינוי:  Screaming Eagles  ('העיטים הצורחים')
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיה
 בסיס האם:  פורט קמבל, קנטקי
 אירועים ותאריכים
 תקופת הפעילות:  1921–הווה (כ־104 שנים)
 מלחמות:  מלחמת העולם השנייה  המלחמה בטרור העולמי באפגניסטן ועיראק
 פיקוד
 יחידת אם:  הקורפוס המוטס ה-18
 מפקד נוכחי:  מייג'ור גנרל ג׳וזף מקגי
 מפקדים:  ויליאם וסטמורלנד  מקסוול טיילור  דייוויד פטראוס  בריאן וינסקי
 עיטורים
 ציון לשבח יחידתי נשיאותי  צלב המלחמה 1939-1945 
 
הדיוויזיה המוטסת ה-101, המכונה העיטים הצורחים, היא יחידת צנחנים תחת הפיקוד של הקורפוס המוטס ה-18 של צבא ארצות הברית שהתפרסמה בעיקר בלחימתה במלחמת העולם השנייה, בנחיתה בנורמנדי, במבצע מרקט גארדן בהולנד ובקרב הארדנים. במהלך מלחמת וייטנאם הייתה ידועה בתור יחידה יבילת אוויר ויותר מאוחר בתור יחידת תקיפה אווירית המתמחה בביצוע איגוף אנכי הן בצניחה והן בנחיתת סער באמצעות מסוקי סער.
בשנת 1957 חיילים מהדיוויזיה נשלחו לאכוף את הפסקת הסגרגציה הגזעית במוסדות החינוך במדינת ארקנסו. כמו כן נטלה חלק גם במלחמת אפגניסטן ובמלחמת עיראק.
בסיס האם של הדיוויזיה נמצא כיום בפורט קמבל במדינת קנטקי.
היסטוריה > מלחמת העולם השנייה

ב-5 ביוני 1944, הדיוויזיה המוטסת ה-101 התכוננה לפריסה הראשונה שלה: הנחיתות המוטסות של נורמנדי. המבצע היה אמור להנחית 6,700 חיילים בצניחה מאחורי קווי הגרמנים כדי להחליש מספיק את הגנות החופים לקראת הנחיתה הימית המתוכננת. אבל בשל האש הנ"מ החזקה מעל צרפת הטייסים נאלצו לפרוץ מהמערך שלהם כך שחיילי הדיוויזיה התפזרו בכל רחבי נורמנדי לאחר הצניחה. מנותקים מהיחידות שלהם, הם נחתו לבד מאחורי קווים גרמניים, ורבים נהרגו באוויר מירי נ"מ גרמניים. בסוף היום הראשון, רק אחד מכל שלושה חיילים שצנח מצא את דרכו חזרה ליחידה שלו.
במהלך היום השני הצליחה הדיוויזיה המוטסת ה-101 להתארגן מחדש. האספקה המחודשת הגיעה בעזרת דאונים, שרבים מהם התפרקו בנחיתה. המשימה התמקדה כעת בשטח האחורי של אזור הנחיתה של יוטה. העיירה קרנטן, שהייתה המפתח לשליטה בחצי האי, נכבשה לאחר יומיים של לחימה כבדה ביותר והיה צריך להגן על ידי הדיוויזיה מפני התקפת נגד גרמנית למשך יומיים נוספים. במהלך הקרב על קרנטן, לוטננט קולונל רוברט ג'ורג' קול כבש לבד עמדת הגנה גרמנית ועל כך הוענק לו מדליית הכבוד כחייל הראשון בדיוויזיה. לאחר חודש הושלם המבצע בנורמנדי. כל חייל רביעי בדיוויזיה היה מת או פצוע קשה.
הפריסה הגדולה השנייה של הדיוויזיה המוטסת ה-101 הייתה מבצע מרקט גארדן בהולנד בספטמבר 1944, שבוצע בשיתוף עם הדיוויזיה המוטסת ה-82 והקורפוס המוטס ה-1 הבריטי כחלק מהארמייה המוטסת הראשונה של בעלות הברית. במהלך המבצע, הדרכים המובילות צפונה לאורך הריין ממערב לגבול גרמניה היו אמורות להיות מאובטחות נגד כוחות גרמנים כדי שיחידות הטנקים של בעלות הברית יוכלו להתקדם לתוך גרמניה. הדיוויזיה שחררה את העיר איינדהובן והגנה על גזרתה. במהלך המבצע איבדה הדיוויזיה 2,118 איש.
בקרב על הבליטה בדצמבר 1944, 12,000 חיילים מהדיוויזיה המוטסת ה-101 לחמו במצור על בסטון, לשם הגיעו רגע לפני הגרמנים והשתלטו על העיירה. היחידות הגרמניות הצליחו לכתר את העיר ומכאן ואילך כיסו אותה באש ארטילרית כבדה. מאז הגיעו החיילים האמריקאים לבסטון מהר ככל האפשר, רבים נאלצו לסבול את מזג האוויר החורפי הקשה ללא לבוש הולם. על פי המסורת, מפקד הכוח, הגנרל אנתוני סי. מקאוליף, דחה דרישה גרמנית לכניעה לאחר מצור בן חמישה ימים במילה "Nuts". ב-26 בדצמבר, הארמייה השלישית תחת הגנרל ג'ורג' ס. פטון להסיר את המצור ולסיים אותו. יחדיו הצליחו להדוף את היחידות הגרמניות בחזרה אל מעבר לגבול הגרמני.
ככל שהתקדמה המלחמה, שבמהלכה הייתה ה-101 כפופה לארמייה השביעית, חלקים מהדיוויזיה התקדמו עד לדרום גרמניה מבלי להיתקל בהתנגדות משמעותית. לאחר מכן נסוגה הדיוויזיה למורמלון שבצרפת והתאמנה על צניחה אפשרית מעל ברלין. בתום המלחמה, כוחות ה-101 יכלו לבקר במעונו הקודם של היטלר בברכטסגאדן שבאוברזלצברג. לאחר שחזרה לצרפת, הדיוויזיה ה-101 התאמנה על נחיתה מוטסת ביפן באוגוסט 1945, אך המבצע לא בוצע לאחר הכניעה היפנית. חלקים מה-101 היו מוצבים גם בצל אם זי, אוסטריה, שם התכוננו לפלישה ליפן.
היסטוריה > לאחר מלחמת העולם השנייה

ביוני 1948 הוקצתה הדיוויזיה לצבא ארצות הברית הסדיר. שתי הפעלות קצרות התרחשו מיולי 1948 עד מאי 1949 ומאוגוסט 1950 עד דצמבר 1953 במחנה ברקינרידג', קנטקי. ההפעלה הסופית התרחשה במאי 1954 בפורט ג'קסון, דרום קרוליינה. באפריל 1956 הועברה הדיוויזיה לפורט קמפבל, קנטקי.
ב-24 בספטמבר 1957, שיגר נשיא ארצות הברית דווייט אייזנהאואר 1,200 חיילים מלוחמי ה-101 לליטל רוק, ארקנסו כדי לשמור על השקט בעיירה וללוות את תשעת התלמידים השחורים הראשונים שהתקבלו לבית הספר התיכון ליטל רוק סנטרל בדרכם לבית הספר.
היסטוריה > מלחמת וייטנאם

בשנת 1965 נשלחה החטיבה הראשונה לווייטנאם יחד עם חיילי תמיכה. שאר הדיוויזיה נשלחה עד סוף 1967. בשבע שנות שירות בווייטנאם, הדיוויזיה המוטסת ה-101 השתתפה ביותר מ-15 מבצעים. מסוקים שימשו כעת להובלת חיילים, שהיוו אלטרנטיבה טובה בהרבה למטוסים בג'ונגל שלפעמים כמעט בלתי חדיר ובהיעדר מסלולים.
אחד המבצעים הגדולים הראשונים בווייטנאם כלל מציאת והשמדת הגדוד הצפון וייטנאמי ה-95, החשוד כמי שנמצא בעמק טוי הואה. המבצע קיבל את שם הקוד מבצע ואן בורן. יחד עם זאת, היה עליהם להגן על קצירי האורז המתרחשים בחוף בזמן זה. שתי הפקודות בוצעו בסוף ינואר 1966 עם אבדות רבות לאויב אך אבדות קטנות בלבד לכוחות.
הדיוויזיה גם השתתפה במתקפת טט ובמתקפה נגדית של טט, כשהיא נתונה תחת ירי ארטילריה ומקלעים כבדים של וייטקונג לעבר הגבעה 937 בקרב על המבורגר היל. רק לאחר עשרה ימים ועם נפגעים (70 הרוגים ו-372 פצועים) יכלו האמריקאים לכבוש את הגבעה. כוח האש שנעשה בו שימוש היה כה מסיבי שהגבעה שממה מכל הצמחייה. לאחר הלחימה נמצאו 630 חיילים וייטנאמים הרוגים בבונקרים ובמנהרות של הגבעה, מספר הפצועים לא ידוע.
בשנת 1972, הדיוויזיה המוטסת ה-101 עזבה את וייטנאם ככוח הקרבי האחרון. אבדותיהם שספגו שם עלו פי שניים על אלו של מלחמת העולם השנייה.
היסטוריה > המזרח התיכון

במרץ 1982 החלו גורמים מהדיוויזיה המוטסת ה-101 בפריסה עם כוחות האו"ם בחצי האי סיני. בדצמבר 1985, 248 חברי הדיוויזיה מתו בהתרסקות מטוס בגנדר (ניופאונדלנד) בשובם.
היסטוריה > מבצע סערת המדבר

לאחר הפלישה העיראקית לכווית באוגוסט 1990, הדיוויזיה המוטסת ה-101 השתתפה במבצע מגן מדבר/סערת המדבר, יחד עם הדיוויזיה המוטסת ה-82 ודיוויזיית הרגלים ה-24 במסגרת הקורפוס המוטס ה-18.
ב-17 באוגוסט 1990 הגיעו היחידות הראשונות של הדיוויזיה לסעודיה. על סיפון 110 מטוסי תובלה C-5 וC-141 היו 2,700 חיילים, 117 מסוקים, 487 כלי רכב ו-125 משטחים של אספקה. עיקר הדיוויזיה עלתה על ספינות תובלה בג'קסונוויל, פלורידה, והונחתו בדמאם 46 ימים לאחר מכן במחנה ה-101 שהוקם ליד נמל התעופה הבינלאומי המלך פהד, שכונה מחנה הנשרים השני.
מבצע סערת המדבר החל בשעה 2:38 לפנות בוקר ב-17 בינואר 1991 עם 8 מסוקי AH-64 אפאצ'י מה-101 שתקפו תחנות מכ"ם עיראקיות לאזהרה מוקדמת באגף שמאל של המתקפה.
ב-24 בפברואר 1991, מבצע הרכבת האווירית הגדול ביותר שאי פעם טס בגל בודד במהלך מבצע צבאי, יותר מ-2,000 חיילים, 50 רכבי תובלה, כלי ארטילריה, טונות של דלק ותחמושת הועברו 80 קילומטרים לפנים עיראק. חיילים עיראקים שהוצבו באזור היעד הופתעו ורובם נלכדו. בימים שלאחר מכן נכנעו אלפי חיילים עיראקים ללוחמי ה-101.
פעולות הלחימה פסקו ב-27 בפברואר. הדיוויזיה איבדה חמישה חיילים במהלך המבצע.
היסטוריה > מבצע חירות מתמשכת

בינואר 2002, השתתפה הדיוויזיה במשימה באפגניסטן לתמוך ביחידת המשלוח הימי ה-26 בחיפושיהם אחר טרוריסטים של אל-קאעידה והחלפת משטר הטליבאן. ב-2 במרץ נהרג חייל וכמה נפצעו כאשר הסתערו על מחבוא מערה במהלך מבצע ליד גארדז.
היסטוריה > מבצע חירות לעיראק

כמה גורמים מהדיוויזיה המוטסת ה-101 השתתפו במבצע חופש לעיראק החל מה-20 במרץ 2003 בפיקודו של דייוויד פטראוס. מ-23 במרץ היא עקבה אחרי דיוויזיית הרגלים ה-3 בפלישה מכווית לעיראק, השתתפה בקרבות על נג'ף וכרבלא ואבטחה את שתי הערים לאחר כיבושן. לאחר הכיבוש המוצלח של נמל התעופה הבינלאומי סדאם חוסיין ב-4 באפריל 2003 על ידי דיוויזיית הרגלים ה-3, חלק מהדיוויזיה המוטסת ה-101 הועבר מנג'ף לנמל התעופה בבגדאד, לשמש כעתודה במתקפה הקרובה על בירת עיראק. לאחר הפסקת פעולות הלחימה הרשמיות ב-1 במאי 2003, נותרו יחידות אלו מוצבות בצפון עיראק עד 2004 עם מפקדת דיוויזיה במוסול. הם קיבלו הקלה על ידי הבריגדה הרב-לאומית צפון (MNB-N) - כוח המשימה אולימפיה - כדי לחזור לעיראק ב-2005 לפריסה שנייה.
חמישה מלוחמי הדיוויזיה עמדו לדין על פשע מלחמה בבית המשפט. ב-12 במרץ 2006 פרצו החיילים לבית במחמודיג'ה ואנסו ילדה בת 14. סטיבן דייל גרין לקח את אחותו והוריו בת השש של הקורבן לחדר סמוך ורצח את שלושתם בנשק השירות שלו לפני שהרג את בן ה-14 והצית את הבית עם חבריו כדי לכסות על הפשע. מכיוון שהשתחרר מהכוחות המזוינים, גרין נשפט בבית משפט אזרחי, שם נידון למאסר עולם ללא תנאי. הוא מת במעצר בפברואר 2014. ארבעת האחרים קיבלו עונשי מאסר של מספר שנים.
היסטוריה > מבצע נחישות טבועה

בשנת 2016 נשלחו 560 חיילים מהדיוויזיה לעיראק במסגרת מבצע נחישות טבועה למתן תמיכה במאבק נגד דאעש. בסתיו 2016 השתתפו חיילים מהדיוויזיה בקרב על מוסול.
בוגרים בולטים

ג'ימי הנדריקס - מוזיקאי, גיטריסט אמריקאי, היה מאמני הבלוז-רוק'נרול הבולטים ביותר של שנות השישים, והשפיע רבות על דור "ילדי הפרחים" בעת התנגדותו למלחמת וייטנאם.
רוברט קול - היה מפקד גדוד צנחנים בדיוויזיה במלחמת העולם השנייה. על פעולתו בנורמנדי הוענקה לו מדליית הכבוד של הקונגרס.
רוברט סינק - מפקד הרגימנט ה-506 של הדיוויזיה המוטסת ה-101 במלחמת העולם השנייה.
ריצ'רד וינטרס - פיקד במלחמת העולם השנייה על מחלקה פלוגה וגדוד צנחנים בדיוויזיה. על גבורתו בקרב הוענק לו צלב השירות המצוין. דמותו הונצחה בסדרת הטלוויזיה אחים לנשק.
ויליאם וסטמורלנד - היה גנרל אמריקני, פיקד על הדיוויזיה. בהמשך שירת כמפקד כוחות הצבא האמריקני שלחמו במלחמת וייטנאם, בשנים 1964 - 1968 ומפקד צבא היבשה (US Army) בשנים 1968 - 1972.
מקסוול טיילור - היה גנרל אמריקני, פיקד על הדיוויזיה במלחמת העולם השנייה ובהמשך רמטכ"ל צבא ארצות הברית.
דייוויד פטראוס - גנרל אמריקני, מפקד הדיוויזיה במלחמת עיראק.
ג'יימס מקונוויל - גנרל אמריקאי, פיקד על הדיוויזיה בין השנים 2011-2014 ובמהלך מלחמת אפגניסטן, לימים ראש אגף כח האדם של צבא ארצות הברית, מאוגוסט 2019 מכהן כראש מטה צבא ארצות הברית.
ראו גם

הדיוויזיה המוטסת ה-82
פלוגה ה', רגימנט 506, הדיוויזיה המוטסת ה-101 (מלחמת העולם השנייה)
לקריאה נוספת

ס.ל.א מרשל, "הם צנחו בלילה", הוצאת מערכות מאנגלית: אהרן אמיר.
קורנליוס ראיין, "גשר אחד רחוק מדי", הוצאת זמורה ביתן ומודן, 1979.
קורנליוס ריאן, "היום הארוך ביותר", הוצאת מערכות, 1982.
סטיבן אמברוז, "אחים בקרב", תל אביב: כנרת, זמורה ביתן, דביר, 2005.
סטיבן אמברוז, "יום הפלישה", הוצאת זמורה ביתן, מאנגלית: מרדכי ברקאי, 2002 - תיאור מקיף של יום הפלישה משלב ההכנות ועד להשלכות שבעקבותיו.
שון ניילור "יום שלא טוב למות בו", תל אביב: המכללה הבין-זרועית לפיקוד ולמטה - המכון - לחקר הטקטיקה, הוצאת משרד הביטחון, 2007.
הערות שוליים

↑  ג'ון א' מילר ודניאל פ' בולגר, ‏אל העומק! מבצעי - סער אוויריים ברמת הדיוויזיה, מערכות 338, נובמבר 1994
| ארצות הברית דיוויזיות צבא ארצות הברית  |
| --- | --- | --- |
| דיוויזיות מוטסות | 11 • 13 • 17 • 80 • 82 • 101 • 108 |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 16 • 19 • 20 • 22 • 25 • 27 • 30 • 40 • 48 • 49 • 50 |  |
| דיוויזיות פרשים | 1 • 2 • 3 • 15 • 21 • 22 • 23 • 24 • 61 • 62 • 63 • 64 • 65 • 66 |  |
| דיוויזיות רגלים | 1 • 2 • 3 • 4 • 5 • 6 • 7 • 8 • 9 • 11 • 12 • 13 • 17 • 19 • 23 (אמריקל) • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 51 • 63 • 65 • 66 • 69 • 70 • 71 • 75 • 76 • 77 • 78 • 79 • 80 • 81 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 102 • 103 • 104 • 106 • 108 • הוואי • תעלת פנמה • הפיליפינים |  |
| דיוויזיות הרריות | 10  |  |
| --- | --- |
בקרת זהויות :  NLI: 987007604186205171  GND: 2125323-7  LCCN: n79083978  VIAF: 125478828   WorldCat (עם VIAF): 125478828 
חיילי ה-101 במהלך מבצע מרקט גארדן בהולנד
צנחנים של ה-101 עם דגל צלב קרס שנתפס לאחר יום D
מסוק UH-1D בווייטנאם (1966)
M109A6 הוביצר מתנייע 101 דיוויזיה מוטסת בקיאירה ב-17 באוקטובר 2016 בפעולה נגד דאעש
מבנה פיקוד נוכחי
סטיוארט טאונסנד

| --- | --- |

 לידה:  15 בדצמבר 1972 (בן 52) האות', אירלנד 
 מדינה:  אירלנד אירלנד
 תקופת הפעילות:  מ-1993 
 בן או בת זוג:  שרליז ת'רון (2002–2010) 
 פרופיל ב-IMDb
 
סטיוארט טאונסנד (באנגלית: Stuart Townsend נולד ב-15 בדצמבר 1972) הוא שחקן אירי. הוא גילם את דמותו של ורנון בסרט שייד, ואת דמותו של דוריאן גריי בסרט "ג'נטלמנים מובחרים" (2003) המבוסס על יצירתו של אלן מור. בשנת 2007, טאונסנד ביים את הסרט קרב בסיאטל.
ביוגרפיה

טאונסנד נולד בהות', מחוז דבלין, בנם של לורנה הוגאן, דוגמנית אירית, ופיטר טאונסנד, שחקן גולף מקצועי אנגלי. אחיו הצעיר, דילן, הוא גם שחקן.
סטיוארט למד בבית הספר למשחק "Gaiety School of Acting" בדבלין, וערך את הופעת הבכורה שלו על הבמה הלא-מקצועית בשנת 1993, בהפקת המחזה "Tear Up The Black Sail" מאת קולין טיוואן. בשנה שלאחר מכן, הוא הופיע לראשונה באופן מקצועי במחזה "True Lines" בבימויו של ג'ון קרואולי, שהוצג בקילקני, פסטיבל התיאטרון בדבלין והתיאטרון "בוש" בלונדון. תפקידיו הקולנועיים המוקדמים כללו הופעות בסרטים קצרים איריים, כמו "Godsuit" ו-"Summertime", לפני שקיבל תפקיד בסרט באורך מלא, "Trojan Eddie", הפקה בריטית-אירית משנת 1996. בשנת 1997 הוא כיכב בסרט הבריטי "Shooting Fish".
תפקידו כ"מפתה" בסרט "אודות אדם" זיכה אותו בחשיפה בארצות הברית. בשנת 2000 הוא חזר לזמן קצר לבמה הלונדונית במחזהו של טנסי ויליאמס "תחת חורש האשוחים", בו גילם את דמותו של ואל אקסבייר לצידה של הלן מירן בתפקיד ליידי טורנס. בעקבות זאת, הוא קיבל תפקידים במספר סרטים מרכזיים. הוא הופיע בסרט "מלכת הארורים" בתור הערפד לסתאט דה ליאונקורט, ובסרט "ג'נטלמנים מובחרים" בתור דוריאן גריי. טאונסנד נשכר לגלם את אראגורן בטרילוגיית הסרטים "שר הטבעות", אך הוחלף על ידי ויגו מורטנסן יום לפני תחילת הצילומים. לפי טאונסנד:
"שהיתי שם בחזרות ובאימונים במשך חודשיים, ואז פוטרתי יום לפני תחילת הצילומים. לאחר מכן נאמר לי שלא ישלמו לי כי הפרתי את החוזה בכך שלא עבדתי מספיק זמן. היו לי תקופות קשות איתם, אז כמעט והוקל לי לעזוב עד שנאמר לי שלא אקבל תשלום. אין לי שום רגשות טובים כלפי האנשים האחראים, באמת שלא. הבמאי רצה אותי ואז כנראה חשב על כך שוב כי הוא רצה מישהו בן 20 שנים יותר ממני ושונה לחלוטין."
ב-2005 כיכב לצד גבריאל יוניון ב-Night Stalker, הגרסה המחודשת של סדרת הטלוויזיה של ABC משנת 1974 Kolchak: The Night Stalker. הוא גילם את קרל קולצ'ק, כתב חוקר שבדק את הרצח של אשתו. Night Stalker בוטל בפתאומיות על ידי ABC לאחר שישה פרקים בגלל נתוני צפייה גרועים, כשכמה מבקרים אמרו שהוא צעיר מדי בהשוואה לדארן מקגאווין בסדרה המקורית. באותה שנה, לטאונסנד היה תפקיד אורח ב-Will & Grace של NBC בתור השפית הפאנסקסואלית של קארן ווקר שמפתה אותה, וויל טרומן, ולאחר מכן את המשרתת שלה, רוסריו. הוא גם עשה קמיע ללא קרדיט ב-Æon Flux‏ (2005). טאונסנד כיכב לצד ריאן ריינולדס בתורת הכאוס (2007). באותה שנה, הוא ערך את הופעת הבכורה שלו בבימוי עם Battle in Seattle, תיאור של ועידת השרים של WTO משנת 1999, עליה הפגינו פעילי איכות הסביבה, ארגוני זכויות ילידים, איגודי עובדים ומפגינים נגד גלובליזציה. צוות השחקנים של הסרט כלל את שרליז ת'רון, וודי הרלסון וריי ליוטה, אך נהנה מההוצאה מוגבלת בלבד וללא תמיכה שובר קופות.